CELEX: 62013CN0171
Language: fi
Date: 2013-04-08 00:00:00
Title: Asia C-171/13: Ennakkoratkaisupyyntö, jonka Centrale Raad van Beroep (Alankomaat) on esittänyt 8.4.2013 — Raad van bestuur van het Uitvoeringsinstituut werknemersverzekeringen (Uwv) v. M.S. Demirci ym.

22.6.2013   
            
            
               FI
            
            
               Euroopan unionin virallinen lehti
            
            
               C 178/4
            
         Ennakkoratkaisupyyntö, jonka Centrale Raad van Beroep (Alankomaat) on esittänyt 8.4.2013 — Raad van bestuur van het Uitvoeringsinstituut werknemersverzekeringen (Uwv) v. M.S. Demirci ym.
   (Asia C-171/13)
   2013/C 178/08
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Centrale Raad van Beroep
   
      Pääasian asianosaiset
   
   
      Valittaja: Raad van bestuur van het Uitvoeringsinstituut werknemersverzekeringen (Uwv)
   
      Vastapuolet: M.S. Demirci, D. Cetin, A.I. Önder, R. Keskin, M. Tüle ja A. Taskin
   
      Ennakkoratkaisukysymykset
   
   
               1)
            
            
               Onko päätöksen 3/80 (1) 6 artiklan 1 kohdan määräystä, kun otetaan huomioon lisäpöytäkirjan (2) 59 artikla, tulkittava siten, että se on esteenä TW (3) 4a §:n kaltaiselle kansalliselle säännökselle, jolla poistetaan edunsaajalta kansallisen lainsäädännön perusteella myönnetty täydentävä etuus, kun edunsaaja ei enää asu kyseisessä jäsenvaltiossa, vaikka edunsaaja on säilyttänyt Turkin kansalaisuuden ja saanut sen lisäksi vastaanottavan jäsenvaltion kansalaisuuden?
            
         
               2)
            
            
               Jos unionin tuomioistuin katsoo ensimmäisen kysymyksen osalta, että asianomaiset voivat vedota päätöksen 3/80 6 artiklan 1 kohdan määräykseen, mutta lisäpöytäkirjan 59 artiklan vaikutus rajoittaa vetoamista: onko lisäpöytäkirjan 59 artiklaa tulkittava siten, että se on esteenä täydentävän etuuden jatkamiselle asianomaisten kaltaisille Turkin kansalaisille siitä ajankohdasta lähtien, jolloin unionin kansalaiset eivät unionin oikeuden perusteella enää voi vedota oikeuteen saada kyseistä korvausta, vaikka unionin kansalaiset säilyttivät kyseisen etuuden kansallisen lainsäädännön nojalla pidemmän ajan?
            
         
      (1)  Euroopan yhteisöjen jäsenvaltioiden sosiaaliturvajärjestelmien soveltamisesta turkkilaisiin työntekijöihin ja heidän perheenjäseniinsä 19.9.1980 tehty assosiaationeuvoston päätös N:o 3/80 (EYVL 1983, C 110, s. 60).
   
      (2)  23.11.1970 Brysselissä allekirjoitettu lisäpöytäkirja, joka tehtiin, hyväksyttiin ja vahvistettiin yhteisön puolesta 19.12.1972 annetulla neuvoston asetuksella N:o 2760/1972 (EYVL L 293, s. 1).
   
      (3)  Lisäetuuksista annettu laki (toeslagenwet).